Fænomenet selvkørende lastbiler kunne onsdag opleves på de danske veje.

Se de delvist selvkørende lastbiler på danske veje filmet fra TV 2 NEWS’ helikopter i klippet øverst i artiklen.

Onsdag rullede seks delvist selvkørende lastbiler for første gang nogensinde ud på de danske veje.

De automatiske lastbiler kan med hjælp fra ny teknologi køre med mindre afstand til to andre lastbiler i samme konvoj og dermed skabe mere plads til andre biler på vejene. Desuden forurener bilerne mindre, da de bruger mindre brændstof end almindelige lastbiler.

Lastbilerne er dog langtfra de eneste, hvor teknologien overtager styringen. Se listen over ting, vi ikke selv kontrollerer herunder.

Redaktør: Der vil komme flere ting, hvor vi mister styringen

Redaktør på TV 2 TECH David Guldager fortæller, at vi fremtiden vil se endnu flere eksempler på ting, hvor teknologien tager kontrollen.

Han nævner blandt andet droner, som både flyvende og kørende kan levere post. Derudover vil der også komme flere eksempler på biler, der bliver fuldstændig selvkørende.

Se David Guldager testkøre en næsten selvkørende bil fra Tesla i klippet herunder.

De nye delvist selvkørende lastbiler har fortsat chauffører har fortsat siddende bag rattet, men bilerne er forbundet med digital radiokommunikation, så den forreste lastbil bestemmer hastigheden for de to bagvedkørende lastbiler, så hvis den bremser, vil de to andre biler også automatisk justere hastigheden herefter.

Se, hvordan de delvist selvkørende lastbiler fungerer i klippet herunder.